Eksámen dahje geahččaleapmi, mii ii leat čađahuvvon vuođđoskuvlaoahpaheaddjeoahpu oassin, sáhttá leat vuođđun friddjet eksámenis, geahča universitehtaid ja allaskuvlalága § 3-5. Oahppu mii sáhttá addit vuođu friddjet eksámenis, galgá leat jogo fága, mii vástida skuvlafága dahje fága mas lea relevánsa vuođđoskuvlla oahpaheaddjebargui, geahča § 1, ja berre fátmmastit fágadidaktihka ja hárjehallanoahpu. Studeanta berre maid duođaštit sámegiela gelbbolašvuođa fágas.